KLASA: 363-02/17-01/273

URBROJ: 238/27-159-01-02/02-17-2

Samobor, 08.11.2017. godine.

Trgovačko društvo Komunalac d.o.o., Samobor, Ulica 151. samoborske brigade HV 2, na temelju Odluke direktora od 08.11.2017. godine, KLASA: 363-02/17-01/273, URBROJ: 238/27-159-01-02/02-17-1, Zaključka gradonačelnika Grada Samobora, KLASA: 022-05/17-01/39, URBROJ: 238-11-04-02/2-17-16 od 25.10.2017. godine i članka 14. Zakona o grobljima (Narodne novine broj: 19/98,50/12 i 89/17) objavljuje

**JAVNO NADMETANJE**

1. **PREDMET PRODAJE**

**Novoizgrađeni nadgrobni uređaj na Gradskom groblju Samobor**

Grobnica – betonska, jednogrobna, količina (1)

Lokacija: polje 14 – ZID

Početna cijena: 112.500,00 kn (PDV 25 % uračunat u cijenu)

1. **NAČIN I UVJETI PRODAJE**

Ponude za kupnju novoizgrađenog nadgrobnog uređaja na Gradskom groblju Samobor, Grobnica – betonska, jednogrobna, količina (1) mogu dostaviti svi zainteresirani državljani Republike Hrvatske s prijavljenim prebivalištem na području Republike Hrvatske.

Imovina iz točke 1. ovog javnog nadmetanja kupuje se po sistemu viđeno-kupljeno što isključuje sve naknadne prigovore kupca.

Uvid u predmet prodaje **-** Grobnica – betonska, jednogrobna, količina (1) zainteresirani ponuditelji mogu izvršiti radnim danom od 07 h do 15,00 h na lokaciji Gradskog groblja Samobor, polje 14 - ZID, a za sve druge potrebne informacije, mogu se obratiti osobi za kontakt Vladimiru Lodeti, dipl.ing.agr., voditelju Službe održavanja groblja i obavljanja pogrebnih poslova na broj telefona: 01/5554 304 i mobitela 091/2390 711.

Ponuditelj je obvezan uz ponudu priložiti dokaz (presliku uplatnice) o uplaćenoj jamčevini za ozbiljnost ponude u visini 10.000,00 kn. Jamčevina se uplaćuje na račun t.d. Komunalac d.o.o., Samobor, broj: **HR27** **24840081100481256**. Ponuditeljima koji ne uspiju u natječaju jamčevina se vraća.

1. **ROK ZA DOSTAVU PONUDA**

Rok za dostavu ponuda je **07.12.2017. godine do 12:00 sati.** Nepotpune, nepravovremene i nedopuštene ponude neće se razmatrati. Predmet prodaje iz točke 1. ovog javnog nadmetanja prodaje se prikupljanjem pisanih ponuda putem zatvorenih omotnica dostavljenih neposredno ili poštom preporučeno na adresu: Komunalac d.o.o., Samobor, Ulica 151. samoborske brigade HV 2, s napomenom „PONUDA ZA KUPNJU - **Grobnica – betonska, jednogrobna, Gradsko groblje Samobor** - ne otvaraj“.

1. **SADRŽAJ PONUDE**

Ponuda mora sadržavati:

* podatke o ponuditelju: ime i prezime, OIB, presliku važeće osobne iskaznice,
* ime i prezime osobe za kontakt s brojem telefona, mobitela ili e-mail adrese,
* broj tekućeg ili žiro računa i naziv banke za povrat jamčevine.
* naznaku da se ponuda odnosi na kupnju - **Grobnica – betonska, jednogrobna, Gradsko groblje Samobor**,
* dokaz o uplaćenoj jamčevini za ozbiljnost ponude,
* ponuđena jedinična cijena za predmet prodaje s PDV-om.

1. **KRITERIJ PRODAJE I IZBOR NAJPOVOLJNIJE PONUDE**

Kriterij odabira najpovoljnije ponude je **najviša ponuđena cijena**.

Ako su pristigle dvije ili više prihvatljivih ponuda s istim najvećim ponuđenim iznosom, t.d. Komunalac d.o.o. će odabrati ponudu koja je zaprimljena ranije.

S najpovoljnijim ponuditeljem sklopit će se ugovor o kupoprodaji, a ostali ponuditelji biti će obaviješteni o ishodu javnog nadmetanja pisanim putem.

Odabrani najpovoljniji ponuditelj dužan je sklopiti kupoprodajni ugovor i platiti kupoprodajnu cijenu u roku 15 (petnaest) dana od dana dostave odluke o odabiru. Ukoliko odabrani najpovoljniji ponuditelj u roku od 15 (petnaest) dana od dana dostave odluke o odabiru ne sklopi ugovor o kupoprodaji s trgovačkim društvom Komunalac d.o.o., smatrat će se da je odustao od kupnje. Jamstvo za ozbiljnost ponude u slučaju odustanka od sklapanja kupoprodajnog ugovora ne vraća se.

1. **OSTALO**

Ukoliko ne bude zaprimljena niti jedna ponuda, natječaj ostaje otvoren do daljnjega, odnosno do odabira najpovoljnijeg ponuditelja po istim uvjetima iz ovog natječaja.

Trgovačko društvo Komunalac d.o.o., Samobor zadržava pravo poništaja natječaja ili dijela natječaja, bez prethodnog obrazloženja i pri tome ne snosi odgovornost prema ponuditeljima, kao niti njihove troškove sudjelovanja na natječaju.

KOMUNALAC d.o.o.

Direktor:

\_\_\_\_\_\_\_\_\_\_\_\_\_\_\_\_\_\_

**Ivica Karoglan, dipl.ing.agr.**